il-parroċċa tagħna nsibu bosta affarijiet li għal xi raġuni jew oħra huma partikolari jew uniċi fil- gżejjer Maltin. Tlieta minn dawn insibuhom li għandhom x'jaqsmu ma' din il-festa tal-Madonna tad- Duttrina li niċċelebraw ta' kull sena fil-parroċċa tagħna. Qed nirreferi għall-fratellanza nfisha, għall-vara u għall-kwadru. Il-fratellanza Il-konfraternità jew kif nafuha aktar aħna l-Maltin, il-fratellanza tal- Madonna tad-Duttrina hi l-unika waħda li hawn Malta. Fl-1748 f'Ħal Tarxien twaqqfet il-kongregazzjoni tad-Duttrina. Din kienet wieħed mir-riżultati ta' riformi fil-knisja li kienu għaddejjin għal bosta snin madwar il-knisja universali kollha. Kienu twaqqfu fl-istess żmien diversi kongregazzjonijiet oħra madwar Malta mill-Isqof Fra Paolo Alferan De Bussan. Dan biex it-tagħlim dwar id-Duttrina tal-Knisja u r-Reliġjon Kattolika isir aktar għal qalb il-poplu. Iżda fis-sena 1874 din il-kongregazzjoni f'ĦalTarxien reġgħet (ġiet ravvivata bħala fratellanza bil-ħidma tal-kappillan Dun Paolo Lauron. Il-festa tal-Madonna tad- Duttrina f'Ħal Tarxien kienet diġà ssir b'ċerta solennità qabel ma twaqqfet bħala fratellanza. Għalkemm f'Malta kien hawn diversi inħawi fejn kienet issir il-festa tal-Madonna tad- Duttrina, u f'xi każi Partikolaritajiet fil- Parroċċa ta' Ħal Tarxien kienet issir bil-kbir, tagħna ta' Ħal Tarxien hi l-unika waħda fejn insibu fratellanza iddedikata għaliha. Kif tintlibes il-konfratija hu wkoll distintiv partikolari għal din il-fratellanza. Il-fratelli jilbsu konfratija bajda u kurdun abjad bil- blu madwar qaddhom u midalja fuq sidirhom. Din. il-midalja tirrappreżenta lil Madonna tad- Duttrina kif tidher fil-kwadru. Kif diġà għedt qabel, il-festa tal- Madonna tad-Duttrina kienet issir qabel twaqqfet il-fratellanza fl-1874. Dan nafuħ mill-kotba tal-fratellanza li għadom jeżistu. Matul dawn il- festi kienet tintuża xi vara oħra li għad ma nafux eżatt liema. Iżda, fil-kotba tal-fratellanza nsibu li r-reffiegħa tal-vara kienu jħallsu xi ħaġa żgħira talli jerfgħu. Kienu wkoll jigħataw xi xorb meta jerfgħu. Aħna naħsbu li bħalma kien isir fil-festi l-oħra Marjani fil-parroċċa tagħna, kienet tintuża wkoll il-vara tal-Madonna tar-Rużarju. Il-vara tal-Madonna tad-Duttrina saret mill-fratellanza u ntużat għall-ewwel darba fl-1877. F'din il-vara naraw lil Madonna f'qagħda ferm imponenti u filwaqt li qed tgħati pass 'il quddiem, b'ħarsa ta' ħlewwa, b'idejha miftuħin għal fuq tlett itfal quddiemha qed tgħallimhom u tberikom. Il-pass 'il quddiem ifisser li hi wkoll tersaq lejna u timxi magħna fil-ħajja tagħna ta' nsara waqt li tgħallimna l-ħin kollu bl- eżempju tagħha. It-tlett itfal jinsabu mixħutin għarkoptejhom quddiemha b'qima u attenzjoni liema bħalha. Tnejn minhom jisabu mgħannqin flimkien u attenti għaliha. Wieħed minn dawn it- tfal għandu xagħru twil. Bosta — : jaħsbu li din il-figura hi ta' tifla, 4 iżda dan hu tifel. Jirrappreżenta lill-klassi tan-nobbli. ikompli f'paġna $9 id-drawwa tan-nobbli li lit-tfal subien iħallulom — xagħarhom twil. It-tifel imgħannaq miegħu hu tifel fqir b'xagħaru qasir u ħafi. It-tifel l-ieħor li qiegħed waħdu għarkopptejh b'qagħda ta' attenzjoni u qima b'idejh magħqudin flimkien hu xi ftit iktar imlibbes u pulit. Dan jirrappreżenta lill-klassi tas- sinjuri jew in-negozjanti. Din il-klassi ta' nies bdiet tikber aktar dak iż-żmien ta' wara ir- rivoluzzjoni industrijali. Ma kienx baqa' biss in-nobbli u l-popolin iżda kien beda jkun hawn minn għandu il-ġid iżda mhux nobbli. Dawn ifissru li quddiem Marija u għat-tagħlim, tal-Knisja Kattolika ma hemmx differenzi għax kulħadd għandu il-ħtieġa li jitgħallem. Dawn huma fatturi li jagħmlu lil din il-vara waħdanija fil-gżejjer tagħna. Il-Kwadru Meta twaqqfet il-kongregazzjoni fl-1748, din twaqqfet fuq l-artal tal-Madonna tal-Karmnu li hu f'wieħed mill-kappelluni prinċipali tal-knisja parrokkjali. Dan huwa messaġġ tal-importanza li kellha tieħu din il-ħidma ġdida. Din il- kongregazzjoni f'Ħal Tarxien twaqqfet ukoll fuq dan l-artal għax għażlet lil Madonna tal-Karmelu bħala Patruna tagħha. Qabel twaqqfet bħala fratellanza kienet diġà tgħamel il-festa tal-Madonna tad-Duttrina. Għalhekk, — meta twaqqfet bħala fratellanza għażlet li tgħamel ix-xbieha tal-Madonna taħt it-titlu tad-Duttrina. Dan sar billi ġie ordnat kwadru ġdid li jirrappreżenta lil Marija taħt dan it-titlu mill- Kappillan Dun Paolo Lauron. Kien l-istess żmien li l-kapillan Lauron kien qed jaħdem biex isir il-kwadru titulari tal-Annunzjata fil-paroċċa tagħna. Dawn aktarx ġew ordnati fl-istess żmien għax it-tnejn juru d-data 1874 mill-artist ċelebri Ruman, Pietro. hi ppreżentata bilqiegħda fuq it-tron jew katedra. Dan juri s-simbolu li Hi Sultana tagħna u li għandha l-awtorità li tgħallem. Madwar rasha hemm tmien kwiekeb li jfissru it-tmien beatitudni. Fuq ħoġorha qed iżżomm il-Ktieb tal-Bibbja u qed turi b'idejha l-leminija lejh. Il-gwarniċ ukoll għandu xi partikolaritajiet. Dan hu fil-forma ovali u hu ddekorat bi skultura fina u indurat. Din tinkludi 'nome di Maria' fin-naħa ta' fuq, u madwar hu mżejjen bil-ġilji u ward ieħor. Ix-xogħol u l-iskultura ta' dan il-gwarniċ hu tal-artist u fratell tal- fratellanza tagħna, Franku Faure. Dan hu biċċa xogħol oħra tal-arti li iżżejjen il-knisja parrokkjali tagħna. Dawn it-tliet partikolaritajiet huma wkoll ta' attrazjoni għal min jogħġbu jżur il-parroċċa ta' Ħal Tarxien matul il-jiem li fihom se niċċelebraw il-festa tal-Madonna tad-Duttrina, Omm u għalliema tagħna.